અનામતપ્રથા હિંદુ સમાજમાં જ્ઞાતિવાદ અને જ્ઞાતિ સંઘર્ષ ફેલાવનાર ઝેર છે તે ખરું છે પણ જ્ઞાતિપ્રથાના પરિણામે આપણા સમાજને પછાતપણા અને દલિત સમાજ જેવાં દૂષણોનો રોગ લાગુ પડ્યો છે. અતિશય ગંભીર રોગની સારવાર માટે દાક્તરો ઝેરી દવા પણ આપતા હોય છે. આગળ ચાલીને કહીએ તો લગભગ દરેક દવા એક યા બીજી જાતનું ઝેર છે પણ રોગ નિવારણ માટે વાપરવું પડે છે તેમ આપણે અનામત પ્રણાલી વાપરવી પડે છે. અનામત પ્રણાલી આવકાર્ય નથી પણ અતિશય આવશ્યક હોવાથી તેના વપરાશ વગર આપણો છુટકારો નથી. પછાત જ્ઞાતિઓને લગતા સત્તાવાર આંકડાઓ અને તેમની વાસ્તવિક હાલત જાણવા માટે ભારત સરકારે 2021ની વસતી ગણતરીથી જ્ઞાતિવાર આંકડાઓ અને માહિતી એકઠી કરવાનું ઠરાવ્યું છે.